На основу члана 38. Закона о јавним предузећима („Службени гласник РС“ број 15/2016 и 88/2019, ), члана 32. Закона о локалној самоуправи („Службени гласник РС“број 129/2007, 83/2014 - други закон и 101/2016 - други закон 47/2018 и 111/2021-др. закон), члана 40. и 152. Статута општине Владичин Хан („Службени гласник града Врања“, бр. 4/2019), члана 3. Одлуке о начину и поступку избора и именовања директора јавних предузећа чији је оснивач општина Владичин Хан („Службени гласник Града Врања“ број 13/2019), Скупштина општине Владичин Хан на седници одржаној дана 26.09.2022.године доноси

**ОДЛУКУ**

**О СПРОВОЂЕЊУ ЈАВНОГ КОНКУРСА ЗА ИЗБОР ДИРЕКТОРА ЈАВНОГ ПРЕДУЗЕЋА ЗА КОМУНАЛНО УРЕЂЕЊЕ ВЛАДИЧИН ХАН**

**Члан 1.**

Расписује се јавни конкурс за спровођење поступка за избор директора Јавног предузећа за комунално уређење Владичин Хан чији је оснивач Општина Владичин Хан, који се именује на период од 4 године.

**Члан 2.**

Јавни конкурс из члана 1. Ове одлуке спровошће се на основу огласа о јавном конкурсу за избор директора јавног предузећа за комунално уређење Владичин Хан чији је текст саставни део ове одлуке.

**Члан 3.**

Поступак по јавном кокурсу из члана 1. ове одлуке спровошће Комисија за спровођење конкурса за избор директора јавних предузећа чији је оснивач општина Владичин Хан.

**Члан 4.**

Оглас о јавном конкурсу за избор директора јавног предузећа за Комунално уређење Владичин Хан објавиће се у „Службеном гласнику Републике Србије“ , „Службеном гласнику Града Врања“, дневним новинама које се дистрибуирају на целој територији Републике Србије и на интернет страници Општине Владичин Хан.

**Члан 5.**

Ову Одлуку објавити у Службеном гласнику Града Врања.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-80/10/22-I**

**ПРЕДСЕДНИЦА**

**Данијела Поповић**